Anexa nr. 2 la HCL nr.\_\_\_\_\_\_\_\_ din \_\_\_.\_\_\_.2025

**TEMA** **CONCURSULUI** **DE IDEI ȘI CONCEPT**

**„ STATUIE CONSTANTIN ROMANU-VIVU ”**

**DATE GENERALE**

**Denumirea lucrării:**  „STATUIE CONSTANTIN ROMANU-VIVU ”

**Faza supusă contractării:** concurs de idei și concept

**Amplasament:** municipiul Târgu Mureș, Parcul Eroilor – la baza Cimitirului Eroilor Români

**Beneficiar:** UAT Municipiul Târgu Mureș

Municipalitate dorește organizarea concursului de idei și concept, pentru a genera și selecta cele mai bune soluții pentru realizarea monumentului comemorativ, prin stimularea creativității și inovației, oferind totodată un cadru transparent și competitiv.

Initiativa amplasarii statuii dedicate lui Constantin Romanu Vivu, pe str. Gheorghe Marinescu, la baza Cimitirului Eroilor Români, este un demers care a fost aprobat prin HCL nr. 185 din 30.07.2015 *privind aprobarea amplasării monumentului eroului pașoptist – autohton Constantin Romanu Vivu.*

Constantin Romanu Vivu a trăit în perioada 1808 -1873, fiind un important revoluționar român din Transilvania în secolul al XIX-lea, cunoscut pentru participarea sa activă în Revoluția de la 1848–1849. În timpul Revoluției de la 1848–1849, Constantin Romanu-Vivu a fost un lider al Gărzii Naționale Române din Țara Bârsei.

La data de 18 octombrie 1848, Constantin Romanu Vivu a fost ales prefect al Ținutului Mureșului de Sus, cu sediul la Reghin.

După Revoluție, Constantin Romanu Vivu a continuat să susțină cauza românilor transilvăneni, fiind implicat în activități culturale și politice.

In cinstea eroului-martir, cel considerat primul Român care a purtat steagul tricolor după adoptarea sa ca drapel național (în iunie 1848) și omul căruia i-a fost dedicat cel mai mare monument din România (dezvelit la 14 septembrie 1936 la Sângeorgiu de Mureș, pe locul unde Romanu-Vivu a fost ucis mișelește – autor: Cornel Șildan) – monumentul a fost distrus de trupele de ocupație în toamna anului 1940 și nu a mai fost refăcut niciodată.

**În concluzie**, Constantin Romanu Vivu a fost un patriot român și revoluționar transilvănean important, susținător al unirii românilor și al promovării limbii române în școli și biserică.

**AMPLASAMENT**

Parcul Eroilor din Târgu Mureș.

sEste unul dintre cele mai reprezentative spații din municipiul Târgu Mureș, cu o încărcătură simbolică și istorică aparte, găzduind cimitirul eroilor mureşeni care au luptat în Primul Război Mondial.

Are o suprafață de 48.285mp, identificat în CF nr. 145424, proprietatea Municipiului Târgu Mureș, domeniul public.

Parcul este poziționat în pantă, lângă Spitalul Nou, Bisericuța de lemn Sfânta Paraschivă și Facultatea de Medicină și Farmacie, fiind delimitat pe 2 laturi de str. Gheorghe Marinescu.

O analiză a zonei se găsește în PUG Municipiul Târgu Mureș, cu stabilirea zonelor protejate cu valoare deosebită culturală, istorică, arhitectural-urbanistică.

Municipiul Târgu Mureș doreşte să amplaseze statuia lui Constantin Romanu Vivu, la baza Cimitirului Eroilor Români, potrivit prevederilor HCL nr. 185 din 30.07.2015 *privind aprobarea amplasării monumentului eroului pașoptist – autohton Constantin Romanu Vivu.*

**DESCRIEREA LUCRARII**

Realizarea statuii lui Constantin Romanu Vivu, va trebui să respecte următoarele elemente:

1. respectarea trăsăturilor figurii şi conformației corpului personajului real.

2. integrarea urbanistica în spaţiul urban al parcului (cu toate elementele derivate din analiza spaţial-volumetrică, a percepţiei vizuale şi a funcţionalităţilor conexe). În acest sens se vor propune şi soluţii volumetrice şi de execuţie a statuii (cu toate elementele de tip material, finisaj, dimensiuni, elemente inscripţionate).

3. să fie vizibilă şi reprezentativă inclusiv în perioada nocturnă (se solicită propuneri moderne de iluminat pentru punerea în valoare a acesteia) din direcţiile principale de percepţie.

4. din punct de vedere tehnic, propunerea de statuie va ţine cont de faptul că lucrarea câştigătoare va fi realizată în mărime naturală sau mai mare, fundamentată de concluziile unei analize spaţial volumetrice astfel încât să fie asigurată o percepţie vizuală corerspunzătoare personalităţii reprezentate şi va fi amplasată pe un soclu rezultat din analiza de integrare urbanistică, placat cu zidărie din blocuri de piatra;

5. se va ţine cont de raportul soluţie tehnică / deviz de execuţie. Acesta va reprezenta un argument important în agreerea modelului după care va fi realizată statuia.

**MODUL DE PREZENTARE A SOLUȚIEI PROPUSE**

Prezentarea lucrărilor se va face în format electronic și pe suport hârtie, într-un unic ambalaj/tub și va cuprinde planșele de concurs - piese desenate, piese scrise, și deviz estimativ, potrivit cerințelor de la pct. 3.4 ale Regulamentului concursului.

Statuia se va realiza şi amplasa doar după obţinerea avizului Ministerului Culturii, respectiv a autorizației de construire.

**CRITERII DE EVALUARE**

**Criteriul de atribuire utilizat:** Cel mai bun raport calitate-preţ.

|  |  |  |
| --- | --- | --- |
| **Factori de evaluare** | **Pondere** | **Punctaj** |
| **I. Factorul artistic - cultural şi calitativ** | **60%** | **60 puncte** |
| 1. Calitatea artistică și valoarea culturală a ansamblului sculptural | 50% | 50 puncte |
| 2. Termen de realizare a obiectivului de investiție | 10% | 10 puncte |
| **II. Factorul preț.** | **40%** | **40 puncte** |
| **TOTAL** | **100%** | **100 puncte** |